ߜ߭ߑߙߊ߲ߘ ߞߋߔߑߡߐ߲߫ ߕߌ߲߬ߞߎߘߎ߲

ߜ߭ߑߙߊ߲ߘ ߞߋߔߑߡߐ߲ ߦߋ߫ ߕߌ߲߬ߞߎߘߎ߲ ߟߋ߬ ߘߌ߫ ߝߙߊ߬ߝߌ߬ߣߊ߫ ߥߙߏߘߎ߯ ߕߟߋ߬ߓߋ ߟߌߓߋߙߌߦߊ߫ ߘߐ߫.ߡߙߊ߬ߘߊ ߁߅ ߏ߬ ߟߎ߬ ߘߏ߫ ߟߋ߬ ߖߡߊ߬ߣߊ ߞߣߐ߫ ߞߎ߲߬ߠߊ߬ߛߌ߰ߟߌ ߞߟߊߦߊߟߌ ߞߛߊߞߊ߫ ߝߟߐ ߘߌ߫߸ ߡߙߊ߬ߘߊ߬ ߟߏ߯ߟߎ߫ ߟߋ߬ ߦߴߊ߬ ߟߊ߫.ߙߏߓߍߙߕߑߛߑߔߐߙߕ ߟߋ߬ ߞߊ߬ߝߏ߬ߓߏߟߏ߲ ߞߎߓߋߘߊ ߘߌ߫߸ ߊ߬ ߝߊ߲߬ߝߘߊ ߦߋ߫ ߞߎߘߍ߫ ߝߘߎ߬ߓߍ߲߫ ߅߁߆߀. ߂߀߀߈ ߠߊ߫ ߖߊ߬ߕߋ߬ߛߎ߬ߓߐ ߘߐ߫߸ ߊ߬ ߛߌ߰ߓߊ߮ ߕߘߍ߬ ߦߋ߫ ߁߂߉߈߁߇ ߟߋ߬ ߘߌ߫߸ ߏ߬ ߟߋ ߞߴߊ߬ ߞߍ߫ ߟߌߓߋߙߌߦߊ߫ ߞߊ߬ߝߏ߬ߓߏߟߏ߲ ߛߋߦߌ߲ߠߊ߲ ߘߌ߫ ߡߍ߲߫ ߛߌ߰ߓߊ߮ ߞߊߛߌߦߊ߫. ߕߌ߲߬ߞߎߘߎ߲ ߟߊߡߌߣߌ߲ߣߍ߲߫ ߜ߭ߊߔߏߟߎ߫ ߕߌ߲߬ߞߎߘߎ߲ ߟߋ߬ ߟߊ߫ ߞߐ߰ߘߎ߮ ߕߟߋ߬ߓߐ ߘߐ߫ ߸ ߊ߬ ߣߌ߫ ߓߐ߲ߡߌ߫ ߕߌ߲߬ߞߎߘߎ߲ ߠߊ߫ ߥߙߏ߬ߘߎ߮ ߕߟߋ߬ߓߐ ߘߐ߫.  ߜ߭ߑߙߊ߲ߘ ߞߋߔߑߡߐ߲ ߞߐ߰ߘߎ߮ ߝߊ߲߭ ߦߋ߫ ߛߙߊ߬ߟߏ߲߫ ߘߊ߲߭ ߠߋ߬  ߟߊ߫ ߸ ߞߵߊ߬ ߕߘߍ߬ ߊߕߑߟߊ߲ߕߌߞ ߟߌ߲ߓߊ߲ ߦߋ߫ ߕߟߋ߬ߓߋ߬ ߝߊ߲ ߝߍ߬.

ߞߊ߬ߝߏ߬ߓߏߟߏ߲ ߕߐ߮ ߓߐߣߍ߲߫ ߝߊ߬ߙߊ߲߬ߛߌ߫ ߞߎߡߊߘߋ߲ ߘߏ߫ ߟߋ߬ ߘߐ߫ ߡߍ߲ ߞߘߐ ߦߋ߫ ߞߐ߲߬ߞߍ ߞߎ߲߬ߕߍ߮ ߘߌ߫. ߁߄߆߁ ߠߊ߫ ߸ ߔߋߘߙߏ߫ ߘߋ߬ ߛߌ߲ߕߙߊ߫ ߸ ߔߕߏ߬ߞߌ߬ߞߊ ߞߎ߲߬ߠߞߊ߬ߟߌ߬ߟߊ ߘߏ߫ ߸ ߡߍ߲ ߦߋ߫ ߝߘߊ߬ߝߌ߲߬ߠߊ߫ ߕߟߋ߬ߓߋ߬ ߖߌߘߊ ߣߐ߬ߣߐ߬ ߟߊ߫ ߸ ߏ߬ ߞߵߊ߬ ߦߋ߫ ߡߊߦߋߙߋ߲ߞߏ߫ ߡߊߦߋߙߋ߲ߣߍ߲ ߘߌ߫ ߸ ߞߵߊ߬ ߕߐ߮ ߛߎߥߊ߲ߘߌ߫.

## ߘߐ߬ߝߐ
[thumb|[:en:Robertsport|Robertsportߕߌ߲߬ߞߎߘߎ߲ ߞߎߓߋߛߏ ߙߏߓߍߙߕߑߛߑߔߐߙߕ]]

ߔߐߙߕߌߜ߭ߍ ߖߡߊ߬ߣߊ ߢߣߌߣߌ ߞߍߟߊ ߔߋߘߙߎ߫ ߘߋ߬ ߛߌ߲ߕߙߊ߫ ߦߋ߫ ߦߙߐ ߣߌ߲߬ ߘߐ߲߫ ߛߊ߲߭ ߁߄߆߁.

ߞߋߔ ߞߎߟߎ߲ ߡߌ߲ ߖߊ߲߬ߧߊ ߦߋ߫ ߜߟߊ߬ߜߟߊ ߃߀߀ ߘߌ߫ ߏ߬ ߞߍ߫ ߘߊ߫ ߛߌ߰ߓߊ߮ ߟߎ߫ ߛߌ߰ߦߙߐ ߘߌ߫ ߡߊ߬ߙߊ ߞߣߐ߫. ߕߋߏߑߘߐߙ ߞߊߣߏ߫ ߦߋ߫ ߕߌ߲߬ߞߎߘߎ߲ ߣߌ߲߬ ߘߐ߫ ߡߍ߲߬ ߛߊ߲߭ ߁߈߄߀.

߁߈߄߇ ߟߊ߫߸ ߟߌߓߋߙߌߦߊ߫ ߘߍ߲ߒߖߘߍߟߦߊ߫ ߘߊ߫ ߕߌ߲߬ߞߎߘߎ߲ ߛߊ߬ߓߊ߫ ߟߋ߬ ߘߌ߫ : ߡߐߣߑߛߏߙߊߘߏ߫ ߕߌ߬ߞߎߘߎ߲ ߸ ߜ߭ߑߙߊ߲ߘ ߓߛߊ߫ ߸ ߊ߬ ߣߌ߫ ߛߊߣߏ߫ ߕߌ߲߬ߞߎߘߎ߲.  ߕߌ߲߬ߞߎߘߎ߲ ߠߎ߬ ߟߊߘߊ߲ ߘߐ߫ ߟߊߓߍ߲ ߣߋ ߦߋ߫ ߓߍ߲ߞߊ߲ ߘߐ߫ ߞߟߊ߬ߣߐ߰ߦߊ߬ ߣߌ߫ ߛߌ߰ߘߊ ߡߐ߱ ߟߎ߬ ߘߌ߫  ߁߈߄߉ ߟߊ߫. ߏ߬ ߣߴߊ߬ ߕߊ ߸ ߙߐߓߍߕߑߛߑߔߏ ߛߌ߲ߘߌ߫ ߟߊ߫ ߁߈߅߆ ߟߊ߫ ߸ ߦߙߐ ߡߍ߲߫ ߧߋ߫ ߞߟߌ߫ ߟߊ߫ ߓߌ߬ ߞߏ߫ ߜ߭ߑߙߊ߲ߘ ߞߋߔߑߡߐ߲ ߸ ߏ߬ ߕߐ߯ߟߊ߫ ߘߊ߫ ߞߋߔ ߞߐ߲߬ߞߍ ߟߋ߬ ߟߊ߫ ߡߐߣߑߛߏߙߊߘߏ߫ ߕߌ߬ߞߎߘߎ߲ ߞߘߐ߫. 

߁߈߅߆ ߟߊ߫ ߸ ߜ߭ߑߙߊ߲ߘ ߞߋߔߑߡߐ߲ ߕߍ߰ߕߍ߰ ߘߊ߫ ߡߐߣߑߛߏߙߊߘߏ߫ ߕߌ߬ߞߎߘߎ߲ ߠߋ߬ ߟߊ߫ ߞߎ߬ߙߎ߲߬ߘߎ߬ߦߊ߬ߟߌ ߛߌߟߊ ߝߍ߬ ߸ ߞߊ߬ ߞߍ߫ ߟߌߓߋߙߌߦߊ߫ ߕߌ߲߬ߞߎߘߎ߲ ߟߏ߯ߟߎߣߊ߲ ߘߌ߫.  ߢߍߡߐ߮ ߦߋ߫ ߊߙߏ߲ ߝ߭ߍߣߑߛߊ߲߫ ߟߋ߬ ߘߌ߫.

## ߘߎ߰ߡߊ߬ߛߓߍ
ߜ߭ߑߙߊ߲ߘ ߞߋߔߑߡߐ߲ ߦߋ߫ ߖߡߊ߬ߣߊ ߟߞߊߣߊ߫ ߦߙߐ ߘߏ߫ ߟߋ߬ ߟߊ ߔߌߛ߭ߏ ߟߊ ߓߟߏߡߊߛߌ߮ ߝߊ߲߭ ߝߍ߬ ߣߴߊ߬ ߝߊ߲߬ߝߘߊ߬ߢߊ ߓߋ߬ߝߘߍ߬ ߉߇،߁߅߉ ߡߊ߬ ߊ߬ ߣߌ߫ ߖߡߊ߬ߣߊ ߟߊ߫ ߕߘߎߟߌ ߝߊ߬ߛߏ߬ߟߊ߬ߞߊ ߦߙߌ ߟߎ߫ ߕߘߎߟߌ ߞߊ߲ߡߊ߬ ߣߴߏ߬ ߝߊ߲߬ߝߘߊ߬ߢߊ ߦߋ߫ ߓߍ߲߬ ߠߊ߫ ߓߋ߬ߝߘߍ ߁،߀߂߆ ߡߊ߬.ߊ߬ ߕߌ߲߬ߞߎߘߎ߲ ߥߙߏ߬ߘߎ߮ ߞߎߘߎ߲ ߦߙߐ ߕߛߊߞߙߊߣߍ߲ ߘߏ߫ ߓߍ߫ ߦߋ߲߬ ߡߌ߲ ߖߊ߲߬ߧߊ ߓߋ߫ ߛߋ߫ ߜߟߊ߬ߜߟߊ߬ ߃߀ ߡߊ߬ .ߞߐ߬ߞߐ߬ߖߌ ߛߊ߲ߘߐ߫ ߝߏ߫ ߞߊ߬ ߛߋ߫ ߞߎߘߍ߫ ߂߅ ߤߊߞߍ ߡߊ߬ ߸ ߕߛߊߞߙߊ  ߢߌ߲߬ ߠߎ߬ ߦߋ߫ ߛߊ߲ߖߌ ߛߘߍߡߊ߲ ߠߋ߫ ߛߐ߬ߘߐ߲߬ ߠߊ߫ ߡߌ߲ ߓߋ߫ ߛߋ߫ ߜߟߊ߬ߥߊ߰ߘߋ߲߫ ߄߄߅߀ ߡߊ߬ ߞߊ߬ ߕߊ߯ ߜߟߊ߬ߥߊ߰ߘߋ߲߫ ߄߅߀߀ ߡߊ߬ ߸ ߊ߬ ߣߌ߫ ߊ߬ߟߎ߬ ߦߋ߫ ߟߊߦߋߟߋ߲ߕߟߋ߬ߟߊ ߟߎ߫ ߕߣߐ߬ߓߐ߫ ߟߊ߫ ߡߍ߲߫ ߣߎ߬ ߖߊ߲߬ߧߊ ߦߋ߫ ߞߡߍ߬ߘߐ߬ߦߊ ߈߅% ߞߊ߬ ߕߊ߯ ߞߡߍ߬ߘߐ߬ߦߊ߬ ߉߅% ߘߐ߫. ߊ߬ ߦߋ߫ ߓߊ߲߬ߞߎ߬ߡߊ ߟߋ߬ ߘߌ߫ ߞߐ߭ ߟߎ߬ ߣߌ߫ ߓߊߟߋ߲ ߠߎ߬ ߘߊߝߍ߬ ߸ ߞߵߊ߬ ߕߘߍ߬ ߛߊߝ߭ߊߣߊ߫ ߕߎ ߦߙߐ ߘߏ߫ ߟߎ߫ ߓߴߦߋ߲߬.  ߡߊ߬ߟߏ ߣߌ߫ ߕߌߢߍ ߡߍ߲ ߠߎ߬ ߛߣߍ߬ߣߍ߲߫ ߟߌߞߐ߮ ߝߍ߬ ߸ ߏ߬ ߟߎ߫ ߟߋ߬ ߛߣߍ߬ߝߋ߲߬ ߞߟߏߡߊ ߟߎ߬ ߘߌ߫ ߕߌ߲߬ߞߎߘߎ߲ ߘߐ߫.  ߥߙߏ߬ߘߎ߮ ߘߐ߫ ߥߊߟߌߡߊ ߦߙߐ ߛߊ߲ߝߍ߬ ߞߏ߲ߞߏ ߓߍ߫ ߦߋ߬ ߡߌ߲ ߦߋ߫ ߛߋ߫ ߟߊ߫ ߜߟߊ߬ߜߟߊ߬ ߃߀ ߘߐ߫.  ߕߌ߲߬ߞߎߘߎ߲ ߦߋ߫ ߛߊ߲ߖߌ ߛߐ߬ߘߐ߲߬ ߠߊ߫ ߗߏ8 ߝߌ߬ߟߊ ߟߋ߬ ߟߊ߫ ߊ߬ ߣߌ߫ ߟߐ߯ߞߎ߲߫ ߝߌ߬ߟߊ߬ ߕߍ߫.  ߞߏߞߏ ߸ߞߊߝߋ ߸ ߜߊ߬ߦߌ ߸ ߕߌ߲߬ߕߟߎ ߸ ߊ߬ߣߌ߫ ߣߡߊ߬ߛߊ ߸ ߏ߬ ߟߎ ߘߋ߬ ߦߋ߫ ߛߣߍ߬ ߝߋ߲ ߠߎ߬ ߘߌ߫ ߡߊ߬ߙߊ ߞߣߐ߫.

## ߡߌ߬ߙߌ߲߬ߘߌ ߤߊߞߍ
ߛߊ߲߭ ߂߀߀߈ ߣߊ߫ ߡߐ߰ ߁߂߇.߈߁߂ ߕߎ߲߬ ߓߍ߫ ߦߋ߲߬ : ߗߍ߬ ߆߅،߆߇߉ ߊ߬ ߣߌ߫ ߡߛߏ߬ ߆߂،߁߃߃.  ߗߍ߭ ߣߌ߫ ߡߎ߬ߛߏ ߤߊߞߍ߫ ߕߎ߲߬ ߦߋ߫ ߁߀߅.߇ ߟߋ߬ ߘߌ߫ ߏ߬ ߦߋ߫ ߓߍ߲߬ ߠߊ߫ ߞߡߍ߬ߘߐ߬ߦߊ߬ ߈߉.߂ ߟߋ߫ ߡߊ߬ ߁߉߉߄ ߖߊ߬ߕߋ߬ߛߎ߬ߓߐ ߟߊ߫. ߓߏ߲ ߠߎ߬ ߤߊߞߍ ߕߎ߲߬ ߦߋ߫ ߁߈.߁߄߃ ߟߋ߬ ߘߌ߫ ߂߀߀߈ ߠߊ߫ ߸ ߏ߬ ߦߋ߫ ߓߍ߲߬ ߠߊ߫ ߞߡߍ߬ߘߐ߬ߦߊ߬ ߅.߂ ߟߋ߫ ߡߊ߬ . ߡߐ߭ ߟߎ߫ ߤߊߞߍ߫ ߕߎ߲߬ ߦߋ߫ ߞߡߍ߬ߘߐ߬ߦߊ߬ ߃.߈߀ ߟߋ߬ ߘߌ߫ ߏ߬ ߓߍ߯ ߟߊ߫ ߘߍ߬ߡߍ߲߬ߠߌ߲ ߕߎ߲߬ ߦߋ߫ ߓߍ߲߬ ߠߊ߫ ߞߡߍ߬ߘߐ߬ߦߊ߬ ߃.߇߀ ߟߋ߫ ߡߊ߬ ߛߊ߲߬ ߁߉߉߄ ߟߊ߫.ߊ߬ ߝߊ߲߬ߝߘߊ߬ߢߊ ߦߋ߫ ߜߟߊ߬ߜߟߊ ߁߈߄߆ ߠߋ߬ ߘߌ߫ ߸ ߣߴߌ ߦߴߊ߬ ߕߟߊ߫ ߊ߬ ߛߌ߰ߓߊ߮ ߟߎ߬ ߕߍ߫ ߡߐ߰ ߆߉ ߟߋ߫ ߘߍ߬ ߟߊ߫ ߝߘߎ߬ߓߍ߲߬ ߥߊ߯ߞߋߟߋ߲ ߠߊ߫. ߞߵߊ߬ ߛߐ߬ߘߐ߲߬ ߁߉߈߄ ߕߊ߫ ߕߎ߲߬ ߦߋ߫ ߡߐ߱ ߄߃ ߟߋ߬ ߘߌ߫. ߟߌߓߋߙߌߦߊ߫ ߞߍ߬ߟߍ ߛߋ߲߭ ߝߍ߬ ߡߐ߭ ߡߍ߲ ߠߎ߬ ߦߴߊ߬ߟߎ߫ ߛߌ߰ߦߙߐ ߓߌ߬ߟߊ߬ ߕߌ߲߬ߞߎߘߎ߲ ߠߌ߬ ߘߐ߫ ߸ ߏ߬ ߦߋ߫ ߡߐ߱ ߄߄߄߈߆ ߟߋ߬ ߘߌ߫. ߡߐ߱ ߡߍ߲߫ ߠߎ߫ ߕߎ߲߬ ߓߍ߫ ߛߏߓߊ߮ ߟߎ߬ ߞߣߐ߫ ߏ߬ ߟߎ߬ ߤߊߞߍ߫ ߕߎ߲߬ ߦߋ߫ ߈߁߄߅ ߟߋ߬ ߘߌ߫ ߗߍ߬ ߄߀߂߂ ߊ߬ ߣߌ߫ ߡߛߏ߬ ߄߁߂߃. ߡߐ߱ ߡߍ߲߫ ߠߎ߫ ߕߎ߲߬ ߓߍ߫ ߛߏߣߍ߲ ߠߎ߬ ߟߊ߫ ߏ߬ ߟߎ߬ ߤߊߞߍ߫ ߕߎ߲߬ ߦߋ߫ ߁߁߈߉߃߁ ߟߋ߬ ߘߌ߫ ߸ ߗߍ߬ ߆߁߆߅߇ ߊ߬ ߣߌ߫ ߡߛߏ߬ ߅߇߂߇߄.  ߡߐ߱ ߡߍ߲߫ ߠߎ߫ ߕߎ߲߬ ߓߍ߫ ߛߏߓߊ߮ ߟߎ߬ ߞߣߐ߫ ߏ߬ ߟߎ߬ ߓߍ߯ ߤߊߞߍ߫ ߕߎ߲߬ ߦߋ߫ ߞߡߍ߬ߘߐ߬ߦߊ߬ ߆.߃߇ ߟߋ߬ ߘߌ߫ ߸ ߊ߬ ߕߐ߭ ߞߡߍ߬ߘߐ߬ߦߊ߬ .߀߉߃ ߕߎ߲߬ ߓߍ߫ ߛߏߣߍ߲ ߠߎ߬ ߞߣߐ߫. ߡߐ߱ ߡߍ߲߫ ߠߎ߫ ߛߊ߬ߦߌ߬ ߘߊ߫ ߊ߬ߟߎ߫ ߛߌ߰ߦߙߐ ߟߎ߬ ߘߐ߫ ߂߀߀߈ ߠߊ߫ ߏ߬ ߟߎ߬ ߤߊߞߍ߫ ߦߋ߫ ߂߄߃߁߆ ߟߋ߬ ߘߌ߫ ߞߵߊ߬ ߛߐ߬ߘߐ߲߬ ߡߐ߱ ߡߍ߲߫ ߠߎ߫ ߡߊ߫ ߛߊ߬ߦߌ߬ ߏ߬ ߟߎ߬ ߤߊߞߍ߫ ߕߎ߲߬ ߦߋ߫ ߂߈߉߇ ߟߋ߬ ߘߌ߫. ߡߍ߲߫ ߠߎ߬ ߛߌ߭ ߦߋ߫ ߛߊ߲߬ ߕߊ߲߫ ߞߊ߲߬ ߏ߬ ߟߎ߬ ߤߊߞߍ߫ ߦߋ߫ ߅߃߈߂߄ ߟߋ߬ ߘߌ߫ ߡߍ߲߫ ߠߎ߬ ߕߍ߫ ߞߊ߬ߙߊ߲߬ ߏ߬ ߟߎ߫ ߕߎ߲߬ ߦߋ߫ ߄߀߃߄߆ ߟߋ߬ ߘߌ߫ ߸ ߏ߬ ߓߍ߫ ߞߊ߬ߙߊ߲߬ ߞߍ߬ߟߊ ߟߎ߬ ߤߊߞߍ߫ ߞߍ߫ ߞߡߍ߬ߘߐ߬ߦߊ߬ ߅߇.߁߆ ߘߌ߫. ߊ߬ ߗߍ߭ ߟߎ߬ ߤߊߞߍ߫ ߕߎ߲߬ ߦߋ߫ ߡߐ߱ ߃߁߄߃߅ ߟߋ߬ ߘߌ߫ ߸  ߊ߬ ߡߏ߬ߛߏ ߟߎ߬ ߤߊߞߍ߫ ߕߎ߲߬ ߦߋ߫ ߡߐ߱ ߂߂߃߈߉ ߟߋ߬ ߘߌ߫. ߊ߬ ߞߡߍ߬ߘߐ߬ߦߊ߬ ߆߀ ߕߎ߲߬ ߓߍ߫ ߥߊߟߌ߫ ߞߊ߲ ߝߐ߫ ߊ߬ ߣߌ߫ ߞߡߍ߬ߘߐ߬ߦߊ߬ ߇߀ ߕߎ߲߬ ߦߋ߫ ߛߌ߬ߟߊ߬ߡߊ ߟߎ߬ ߘߌ߫.

## ߡߊ߬ߞߙߐ߬ߞߙߐ߬ߣߌ߲

## ߜ߭ߑߙߊ߲ߘ ߞߋߔߑߡߐ߲ ߡߐ߰ ߕߐ߯ߟߡߊ ߟߎ߬

ߦߌߟߡߊ:ߟߌߓߋߙߌߦߊ߫ ߘߍ߲ߒߖߘߍߟߦߊ
ߦߌߟߡߊ:ߟߌߓߋߙߌߦߊ߫ ߕߌ߲߬ߞߎߘߎ߲
ߦߌߟߡߊ:ߥߞߌߡߋߘߌߦߊ ߘߍ߬ߡߍ߲߬ߠߌ߲߬ ߞߐߜߍ